Parlamentul  României

[image: image1.jpg]



	Comisia pentru Buget,

Finanţe şi Bănci
	
	Bucureşti, 26 septembrie 2019 

Nr. 4c-2/647
PLx.360/2019


BIROUL  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra propunerii legislative pentru modificarea şi completarea art.146 din Legea nr.227/2015 privind Codul fiscal, trimisă cu adresa nr. PLx.360/2019, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.
PREŞEDINTE,

Sorin LAZĂR
Parlamentul  României

RAPORT

asupra propunerii legislative pentru modificarea şi completarea art.146 din Legea nr.227/2015 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere pe fond, cu propunerea legislativă pentru modificarea şi completarea art.146 din Legea nr.227/2015 privind Codul fiscal.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din data de 4 septembrie 2019.

La dezbaterea propunerii legislative s-au avut în vedere avizele favorabile ale Comisiei pentru drepturile omului, culte şi problemele minorităţilor naţionale și Consiliului Legislativ și avizele negative ale Comisiei pentru muncă şi protecţie socială și Consiliului Economic și Social, precum și punctul de vedere al Guvernului.
Inițiativa legislativă supusă dezbaterii are ca obiect de reglementare modificarea Codului fiscal, astfel încât în rândul categoriilor exceptate de la plata contribuțiilor sociale obligatorii, calculate la nivelul unui salariu de bază minim brut pe țară garantat în plată, să fie incluse și persoanele angajate ca distribuitori de presă, cu timp parțial.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din data de          24 septembrie 2019.

La lucrările Comisiei și-au înregistrat prezența un număr de 23 deputați, din totalul de 27 de membri.

La dezbaterea propunerii legislative au participat, în calitate de invitați, reprezentanți ai Ministerului Finanţelor Publice.
În urma examinării propunerii legislative pentru modificarea şi completarea art.146 din Legea nr.227/2015 privind Codul fiscal şi a opiniilor exprimate, deputații prezenți la lucrări au hotărât, cu majoritate de voturi, să propună plenului Camerei Deputaţilor un raport de respingere a propunerii legislative, deoarece includerea distribuitorilor de presă în categoria persoanelor fizice exceptate de la plata asigurărilor sociale obligatorii, conform Art. 146 alin (52) din Codul Fiscal, ar atrage solicitări și din partea altor contribuabili.

În raport cu obiectul şi conţinutul său, propunerea legislativă face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen – Gabriel PIRTEA


Şef serviciu,
Giorgiana Ene
               Consilier parlamentar,
               Iulia Cazan

